የህዳሴው ግድብ ዕውን መሆን ለአገሪቱ  ኢኮኖሚያዊና ማህበራዊ  ዕድገት ወሳኝ መሆኑን የአንድነት ፓርቲ አስታወቀ
የአንድነት ፓርቲ ሊቀመንበር አቶ ትዕግስቱ አወሉ ከዋልታ ኢንፎርሜሽን ማዕከል ጋር  ባደረጉት ቃለምልልስ እንደገለጹት የታላቁ ህዳሴ ግድብ መገንባት የአገሪቱን ኢኮኖሚያዊ ዕድገት ለማፋጠንና  ማህበራዊ  ልማቷን ለማረጋገጥ ትልቅ ፋይዳ ይኖረዋል  ብለዋል።ግንባታው ሲጠናቀቅ አሁን ያለው የአገሪቱን የኃይል አቅርቦት በ5 እጥፍ የሚያሳድግ በመሆኑ የአንድነት ፓርቲ ከሚያራምደው የኢንዱስትሪ ፖሊሲና ፍላጎት ጋር የሚጣጣም ነው ያሉት አቶ ትዕግስቱ ፕሮጀክቱ  ለዜጎች የቴክኖሎጂ ሽግግርንም  የሚፈጠር ነው  ብለዋል ።የአንድነት ፓርቲ አባላትና ደጋፊዎች ለህዳሴ ግድብ እንደ ማንኛውም ኢትዮጵያዊ  ከደሞዛቸው አስተዋጽኦ እንደሚያደርጉ የጠቆሙት አቶ ትዕግስቱ ግድቡ በፍጥነት እንዲጠናቀቅ  በአገሪቱ  የሚገኙት  ማህበራዊ ተቋማትን መጠቀምና   የህዝቡን ድጋፍ ማጠናከር ይገባል ብለዋል ።መንግሥት  ከግብጽና ከሱዳን ጋር በአባይ ወንዝ ጉዳይ ላይ በቅርቡ የፈጸመው ስምምነት  ግድቡን ያለንም ቅራኔ ለመጨረስ የሚያስችል መሆኑን   አቶ ትዕግስቱ ተናግረዋል።